Source: http://csmcj.ro/2017/03/22/csm-cluj-cel-mai-bun-club-departamental-mts-din-tara-la-probele-olimpice/
Timestamp: 2019-02-21 04:36:13+00:00

Document:
CSM Cluj, cel mai bun club departamental MTS din țară la probele olimpice | CSM CLUJ
Home » CSM CLUJ » CSM Cluj, cel mai bun club departamental MTS din țară la probele olimpice
CSM Cluj, cel mai bun club departamental MTS din țară la probele olimpice
Posted by CSM on March 22, 2017 CSM Cluj, cel mai bun club departamental MTS din țară la probele olimpice2017-03-22T00:02:15+00:00 under CSM CLUJ No Comment
Sportul românesc, în general, și cel clujean, în special, se confruntă în ultimii ani cu o criză a rezultatelor. Lipsa unei politici coerente, mai ales la nivelul copiilor și a juniorilor, lipsa unei susțineri reale a sportului de masă și degringolada de la nivelul celor două ministere implicate în acest sens (Sport și Învățământ) au dus în ultimii ani la colapsul sporturilor individuale românești. Ici colo încercăm cu o floare de la judo sau lupte, haltere ori scrimă a face primăvară. Adevărul este însă că o dată distrusă baza de selecție și sportul de masă și cel de la nivelul copiilor și juniorilor, nimic nu mai vine din urmă. Olimpiada niponă din 2020 se anunță a fi una sumbră pentru România. De la JO Los Angeles 1984 (când am ocupat locul secund în clasamentul pe medalii, e drept beneficiind de boicotul de neparticipare al blocului sovietic în frunte cu URSS) rezultatele au fost din ce în ce mai slabe.
Și totuși, în acest peisaj sumbru, avem un motiv de a zâmbi, în ceea ce privește clubul CSM Cluj. Zilele trecute a fost dat publicității anuarul sportiv 2015, un sintetizator al datelor sportive din România. Un catalog extrem de interesant, din care vom spicui în cele ce urmează.
Puzderie de federații, număr mic de sportivi legitimați
Astfel, la nivel național avem 71 de federații, și anume: Aeronautică, Aikido, Alpinism-escaladă, Arte marțiale, Arte marțiale de contact, Atletism, Automobilism sportiv, Badminton, Baschet, Baseball-softball, Biliard pool, Bob-sanie, Box, Bridge, Canotaj, Ciclism, Comitetul paraolimpic, Culturism-fitnes, Cricket, Dans sportiv, Ecvestră, Fotbal tenis, Fotbal, Gimnastică, Gimnastică ritmică, Go, Golf, Haltere, Handbal, Hochei pe gheață, Hochei pe iarbă, Judo, Kaiac canoe, Karate, Karate kyokushin iko 2, Karate tradițional, Karate wkc, Karting, Kempo, Lupte, Modelism, Motociclism, Natație-pentatlonmodern, Oină, Orientare, Patinaj, Polo, Popice Bowling, Powerlifting, Pescuit sportiv, Radioamatorism, Rugby, Sambo, Schi biatlon, Scrabble, Scrimă, Snooker, Sportul pt toți, Sport columbofil, Squash, Șah, Table, Taekwondo ITF, Taekwondo WTF, Tenis, Tenis de masă, Tir cu arcul, Tir sportiv, Triatlon, Volei, Yachting.
Și avem doar 9 complexuri sportive (Lia Manoliu, Poina Brașov, Snagov, Nicolae Navasrt/Ciolpani-Izvorani, Bascov, Orșova, Piatra Arsă, Sala Polivalentă București și Izvoru Mureșului).
La capitolul sporrtivi legitimați situația e la sfertul multor țări din Europa, comparabile ca număr de populație. Federațiile cu peste 10.000 de sportivi legitimați (copii, juniori, seniori) sunt cele de arte marțiale, atletism, baschet, fotbal și șah. Mai au un număr mare de sportivi federațiile de Volei – 2345, Tenis – 2584, Taekwondo WTF – 3069, Șah – 4754, Radioamatorism – 2893, Rugby – 2939, Natație – 2240, Lupte – 2777, Kempo – 2639, Karate wkc – 4171, Karate – 7182, Judo – 3480, Handbal – 7845, Go – 2669, Dans sportiv – 5928. De asemenea, sunt o serie de federații cu aproximativ o mie de sportivi legitimați: gimnastică, automobilism, box, hochei pe gheață, kaiac canoe, karate tradițional, polo, schi, scrimă, tenis de masă. Per total, vorbim de 273.926 sportivi legitimați, adică 89.540 la seniori, 114.718 la tineret/juniori/cadeți și 69.711 la copii. Adică, la cele 71 de federații, o medie de 3.858 sportivi (1.261 la seniori, 1.615 la tineret/juniori/cadeți și 981 la copii). Extrem de puțin…
La nivel de pregătire, pe național, avem astfel: Antrenori – 7.580, Număr instructori – 4.520, Număr arbitrii – 9.972, Număr Maeștrii ai sportului – 1.669, Număr Maeștrii emeriți ai sportului – 835, Număr antrenori emeriți – 723.
Județul Cluj, cel mai mare număr de sportivi și de clasare pe 2 la probe olimpice
La nivel județean, la județul Cluj avem un total de 12.774 sportivi (3927 la seniori, la 5036 tineret/juniori/cadeți și 3811 la copii). La pregătiore, situația se prezintă astfel: Antrenori – 360, Număr instructori – 212, Număr arbitrii – 519, Număr Maeștrii ai sportului – 107, Număr Maeștrii emeriți ai sportului – 52, Număr antrenori emeriți – 31. Clujul, are astfel cel mai mare număr de sportivi, județe următoare fiind Timiș – 11.652 și Constanța – 10.547.
Tot în ceea ce privește județul Cluj, acesta stă extrem de bine în clasamentele Ministerului. Astfel, în clasamentul general, cu 63 de medalii (22 aur – 22 argint -19 bronz) județul Cluj este pe primul loc, doar Constanța și județul Iași acumulând peste 2.000 de puncte (se punctează culoarea și numărul de medalii precum și nivelul competiției unde au fost obținute medaliile și clasările). În clasamentul pe probe olimpice, Clujul este pe locul secund (17 medalii: 5 aur – 6 argint – 6 bronz) este devansat cu puțin de Vâlcea, fiind înaintea județului…Vaslui!
Judo, federația regină a probelor olimpice
În ceea ce privește clasamentele pe Federații competiții internaționale (clasament unde se punctează culoarea și numărul de medalii precum și nivelul competiției unde au fost obținute medaliile și clasările), la general, situația se prezintă astfel, în ordine: Arte marțiale, karate, kempo, karate tradițional, haltere, lupte, judo, kaiac canoe, taekwondo ITF, atletism, karate WKC, scrimă, gimnastică, canotaj, Comitetul Național Paraolimpic, Radioamatorism, sambo, tenis de masă, Modelism, Boxm fotbal tenis, powerlifting, karate kyokushin, handbal, culturism, natație, schi, dans sportiv, tir sportiv, go, tir cu arcul, tenis, aeronaurtică, orientare, aikido, biliard pool, bob și sanie, volei, yachting, popice, scrabble, motoiclism, badminton, triatlon, șah, hochei pe iarbă.
Dar, ceea ce ne interesează în mod deosebit este Clasamentul pe porbe olimpice, unde situația se prezintă astfel
Judo (10 medalii de aur, 16 de argint, 16 de bronz, 0 locuri IV, 9 locuri V, 0 locuri VI / total medalii: 42)
Canotaj (16 – 9 – 8 – 2 – 1 – 0 / 33)
Scrimă (4 – 2 – 6 – 1- 6 – 4 / 12)
Atletism (24 – 26 – 17 – 3 – 4 -3 / 67)
Haltere (5 – 5 – 7 – 3 – 9 – 6 / 17)
Caiac canoe (2 – 7 – 3 – 7 – 1 – 1 / 12)
Gimnastică (1 – 3 – 3 – 1 – 2 – 2 / 7)
Tenis de masă (5 – 2 – 9 – 0 – 1 – 0 / 16)
Handbal (2 – 0 – 1 – 1 – 1 – 0 / 3)
Box (0 – 1 – 3 – 0 – 8 – 0 / 4)
Lupte (2 – 3 – 5 – 0 – 6 – 0 / 10)
Natație (6 – 4 – 2 – 1 – 0 – 0 / 12)
Comitetul Paraolimpic (0 – 0 – 1 – 0 – 2 – 0 / 1)
Tir sportiv (2 – 0 – 0 – 0 – 0 – 0 / 2)
Tenis (0 – 2 – 1 – 0 – 2 – 0 / 3)
Tir cu arcul (1 – 0 – 2 – 0 – 0 – 1 / 3)
Schi (1 – 0 – 0 – 0 – 1 – 0 / 1)
Bob sanie (0 – 0 – 2 – 0 – 0 – 0 / 2)
Volei (3 – 1 – 3 – 0 – 0 – 0 / 7)
Yachting (0 – 0 – 1 – 0 – 0 – 0 / 1)
Badminton (0 – 2 – 3 – 0 – 0 – 0 – 0 / 5)
CSM Cluj lider național la probe olimpice
La capitolul clasamente pe cluburi departamentale, în clasamentul general internațional, CSM Cluj ocupă un excelent loc 19, din 388 cluburi (inclusiv Steaua, Dinamo, Farul, CSS Bistrița, CSU Știința București, Olimpia București, Sportul Studențesc, etc), cu 14 medalii (4 aur, 6 argint și 4 bronz). Situația stă cu totul altfel la probele olimpice, unde CSM Cluj este pe un teribil loc 3, din cele 133 cluburi care au punctat. În 2015, CSM a obținut la probele olimpice 11 medalii (2 de aur, șase de argint și 3 de bronz), clubul clujean condus de Ioan Mănăștureanu fiind devansat de Steaua și Dinamo doar. Mai departe, în clasamentul cluburilor din subordinea Ministerului Tineretului și Sportului, CSM Cluj se află pe locul 6 la general din 43 de cluburi (clasamentul fiind condus, în ordine, de CS Farul Constanța, Olimpia București, CS Chimia Râmnicu Vâlcea, CS Botoșani și CSM Iași). Și, normal, pe primul loc la probele olimpice, urmat de CSM Bistrița, CS Botoșani, CS Farul Constanța și Olimpia București.
Sursa text: COTIDIANUL TRANSILVAN
http://csmcj.ro/2017/03/22/csm-cluj-cel-mai-bun-club-departamental-mts-din-tara-la-probele-olimpice/ 2017-03-22T00:02:15+00:00 CSMCSM CLUJatletism,csm cluj,ioan manastureanu,judo
Sportul românesc, în general, și cel clujean, în special, se confruntă în ultimii ani cu o criză a rezultatelor. Lipsa unei politici coerente, mai ales la nivelul copiilor și a juniorilor, lipsa unei susțineri reale a sportului de masă și degringolada de la nivelul celor două ministere implicate în...
tags: atletismcsm clujioan manastureanujudo
« 15 medalii pentru CSM Cluj la Naționalele de judo
Două medalii de bronz pentru Ilie Ciotoiu la Europenele de haltere »

References: CSM 
 CSM 
 CSM 

CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM